open-index/open-wikipedia-markdown huggingface dataset:
Avatsja

:*Avatsja er òg eit namn på fjellet [[Avatsjinskij]]*.

**Avatsja** (russisk Авача) er ei elv i søraust på Kamtsjatkahalvøya i Russland som munnar ut i Avatsjabukta. Elva er 122 km lang og har eit nedslagsfelt på . Elva har ei middelvassføring på 136 m³/s. 

Elva frys til i slutten av desember (ved munningen i november) og vert isfri att i mars. Rundt elva er det mange varmekjelder. 

Langs Avatsja ligg byen Jelizovo. Avatsja munnar ut i Avatsjabukta i Stillehavet ved Petropavlovsk-Kamtsjatskij.

## Kjelder

* *Denne artikkelen bygger på «[[:ru:Авача (река)|Авача (река)]]» frå , den 25. oktober 2008.*
Bokskorpionar

**Bokskorpionar** eller **mosskorpionar** (*Pseudoscorpiones*) er ei gruppe små edderkoppdyr som finst over heile verda. Dei har fått namnet sitt fordi dei har skorpionliknande klør, sjølv om dei ikkje er i nær slekt med denne gruppa. Medrekna dei fossile artane er det beskrive 3 000 ulike artar på verdsbasis; 16 av desse førekjem i Noreg.

## Kjelder
*Stol, Ingvar: *[http://www.entomologi.no/journals/tabell/Norske_Insekttabeller_18.pdf Norske Insekttabeller 18 - Mosskorpioner (Pseudoscorpiones)]* Norsk Entomologisk Forening 2005
Anaun

**Anaun** er ein stratovulkan sentralt på Kamtsjatka. Vulkanen ligg nordaust for vulkanen Uksitsjan sør i Sredinnyjfjella.

## Kjelder

* *Denne artikkelen bygger på «[[:en:Anaun|Anaun]]» frå , den 10. september 2008.* 
*** oppgav desse kjeldene:*
Flammepunkt

**Flammepunkt** er den lågaste temperaturen ei brennbar væske ved normalt trykk gjev frå seg nok damp til at denne kan byrja brenna. Ved denne temperaturen trengst kontakt med ein flamme eller anna tenningstype for å setja i gang elden, som kan stoppa om flammekjelden blir teken vekk.

Ein bruker flammepunkt til å skildra og samanlikna ulike væsker, som flytande drivstoff, og til å dela brennbare væsker inn i ulike fareklassar.

## Sjå og
* Sjølvtenningspunkt

## Kjelder
* 

* *Denne artikkelen bygger på «[[:en:Flash point|Flash point]]» frå , den 10. juni 2010.*
Tiksotropi

**Tiksotropi** er eigenskapen hjå ei væske til å verta meir lettflytande ved omrøring eller risting, medan ho tjuknar når ho står i ro. Mange kolloid og gelar er tiksotropiske.

Nokre typar leire har også denne eigenskapen. Dette kan ha alvorlege følgjer ved jordskjelv som kan råka bygningar og jord i form av skred. Døme på dette er slaggskredulukka i Aberfan i Wales i 1966 og fleire større og mindre skred i Lyme Regis i Devon. Liknande hendingar er såkalla *[[lahar]]*, skred av jord som er gjort flytande gjennom vulkansk aktivitet.

## Kjelder

* *Denne artikkelen bygger på «[[:en:Thixotropy|Thixotropy]]» frå , den 22. juni 2009.*
Krystallisasjon

**Krystallisering** er ein prosess der eit stoff dannar ein fast ordna repeterande gitterstruktur mellom fleire molekyl eller atom. Dette skjer når eit stoff går over frå gass eller væske til fast form, eller blir felt ut frå ei saltløysing. 

I materialteknologien er krystallisering ein viktig prosess som kan regulerast for å påverke eigenskapane til ulike stoff. Til dømes er krystallisering ein vesentleg del av prosessen ved produksjon av solceller. Dei norske solenergiselskapa Elkem Solar, REC og Norsun produserer krystallinske komponentar (wafere) til solcellepanel.
Emulsjon

Ein **emulsjon** er ei blanding av to stoff som normalt ikkje let seg blande, som t.d. olje og vatn. Det eine stoffet er finfordelt som små dropar eller partiklar (dispergent fase) i det andre stoffet (kontinuerleg fase). Som regel må ein bruka eit tredje stoff, ein emulgator, for å halda partiklane finfordelt som ein stabil emulsjon. 

Ein emulsjon av ei olje og vatn kan vera enten ein olje-i-vatn-emulsjon, der oljedropane er fordelte i ein kontinuerleg vassfase, eller ein vatn-i-olje-emulsjon der vassdropar er dispergerte i oljefasen. Til dømes er kremfløyte ein olje-i-vatn-emulsjon der feittpartiklane er emulgerte i vassfase, medan stivpiska krem er ein vatn-i-olje-emulsjon der vatn er finfordelt i ein kontinuerleg (stiv) feittfase.

Andre døme på emulsjonar er hudkrem, nokre typar måling, salve og såpe.

## Kjelder

*
Emulgator

Ein **emulgator** har ein hydrofil del (vassløyseleg, t.d. ei syregruppe) og ein hydrofob (vassavstøytande) eller lipofil (feittløyseleg, t.d. eit hydrokarbon) del. Ein emulgator blir nytta som komponent i ein emulsjon for at blandinga skal bli stabil.
Gwyneth Paltrow

**Gwyneth Paltrow** () er ein amerikansk filmskodespelar og matskribent. 

Ho blei først kjend for roller i thrilleren *[[Seven (1995)|Seven]]* (1995) og det historiske dramaet *[[Emma (1996)|Emma]]* (1996). Etter leiande roller i det romantiske komediedramaet *[[Sliding Doors]]* (1998) og thrilleren *[[A Perfect Murder]]* (1998) fekk ho verdsvid suksess med rolla si i *[[Shakespeare in Love]]* (1998), som ho vann ein  Oscar, ein Golden Globe og to Screen Actors Guild-prisar for. 

Frå 2008 har Paltrow spelt Pepper Potts, den kvinnelege hovudrolla i Iron Man-serien i Marvel-universet, i filmane *[[Iron Man (2008)|Iron Man]]* (2008), *[[Iron Man 2]]* (2010), *[[The Avengers (2012)|The Avengers]]* (2012) og *[[Iron Man 3]]* (2013). Ho vann ein Primetime Emmy-pris for «Outstanding Guest Actress in a Comedy Series» i 2011 for si rolle som Holly Holliday i Fox-serien *[[fjernsynsserien Glee|Glee]]*.

Paltrow har reklamer to Estée Lauder-parfymen «Pleasures» sidan 2005, og for det amerikanske motemerket Coach. Ho eig eit livsstilsselska, GOOP, og har skrive to kokebøker.

Ho gifta seg med vokalisten i Coldplay, Chris Martin, i 2003. Dei har to born saman. Paret gjekk frå kvarandre i 2014 og skilde seg i 2016.

## Filmografi (utval)

* Iron Man (2008) - Pepper Potts
* Proof (2005) - Catherine
* Sydney (1996) - Clementine

## Kjelder


**Denne artikkelen bygger på «[[:en:Gwyneth Paltrow|Gwyneth Paltrow]]» frå ,  den 10. juni 2017.*
Strekkfastleik

**Strekkfastleik** er eit mål for kor stor spenning eller belasting eit materiale kan tola før det oppstår brot. Strekkfastleiken til eit materiale vert prøvd ved å strekkja ein prøvestav til han knekk, og måla krafta som skal til for å få til det. Fastleiken vert då oppgjeven etter kor stor kraft det er i forhold til tverrsnittet på prøvestaven, uttrykt som newton per kvadratmillimeter (N/mm²).

Sjå òg flytegrense
Praktikant

**Praktikant** er nokon som i samband med utdanning er ute i arbeid for å få praktisk røynsle. Det finst mange ulike praktikantar, som til dømes turnuskandidatar og sjukepleierar innan helsevesenet, fagarbeidarar som bygningsarbeidarar, elektrikarar, barnepass og så vidare. Mange store føretak tek òg inn studentar som praktikantar i sumarferien.
Large Hadron Collider

**Large Hadron Collider**, forkorta **LHC**, er verda sin største og kraftigaste partikkelakselerator bygd av CERN. LHC ligg rundt 100 meter under jorda nær Genève. Forskarar vil med LHC freista å gjenskapa forholda like etter Big Bang ved hjelp kolliderande hadron (her i form av proton og blyion heilt utan elektron). Partiklane blir akselererte ved hjelp av superleiande magnetar.

Den første partikkelstrålen fullførte 10. september 2008 ein runde gjennom dei 27 kilometrane med røyr som utgjer akseleratoren.

## Bakgrunnsstoff

* Sida om LHC hos CERN

## Kjelder
NGC 2440

**NGC 2440** er ei planetarisk tåke som ligg rundt 3600 lysår unna jorda i stjernebiletet Akterstamnen. Den kvite dvergen som ligg i midten av tåka har ein overflatetemperatur på nesten 200 000 °C, og er med det ein av dei varmaste kvite dvergane som ein kjenner til.

## Kjelder
Tverrelvdalen

**Tverrelvdalen** er ein tettstad i Alta kommune, vest i Finnmark fylke. Staden ligg søraust for byen Alta og har . 

Staden er særleg kjend for å ha eit talemål ulikt resten av Finnmark, sidan det var utvandrande gudbrandsdøler som busette seg der på 1830-talet, altso ein generasjon etter at øysterdølene busette Bardu og gudbrandsdølene Målselv i Indre Troms. Talemålet er utsett for mykje eksponering og utjamning av områda rundt, der dei talar ytre finnmarksk. Talemålet i dag er mykje utvatna, men om nokon er interesserte kan de høyra litt på korleis det var hjå gamle på 1980-talet. I tillegg til Tverrelvdal og Indre Troms so finn ein eit vestlandsk innflytjarmål (frå Voss?) på Kiby og Ekkerøy utanfor Vadsø, Sanitetsdalen og sørdelen av Hattfjelldal av trønder og austlendingar. 

## Kjelder

* Kart frå SSB over tettstadgrenser i Finnmark.
Andslimoen

**Andslimoen** er ein tettstad som inngår i Bardufossområdet i Målselv kommune, Troms. Tettstaden har om lag 550 innbyggjarar. E6 går tvers gjennom Andslimoen. I liene på vestsida av E6 ligg bustadfelta og på austsida eit stort industriområde, samt kjøpesenteret Målselvsenteret.

Sameskolen i Troms held òg til på Andslimoen.
Heggelia i Målselv

:*For andre stader som heiter *'Heggelia**, sjå [[Heggelia]]''
**Heggelia''' er ein tettstad i Bardufossområdet på grensa mellom Målselv og Bardu i Troms. Med  er Heggelia den største tettstaden i Målselv kommune. Hovudkvarteret til Brigade Nord ligg her, saman med militærleirane Heggelia leir og Rusta leir, der Sambandsbataljonen og Stridstrenbataljonen held til. 

Bardufoss VGS ligg her. Det gjer òg Bardufoss skistadion, som i 2004 var ein av stadane der Ski-NM 2004 føregjekk. På Heggelia ligg også det nye fleirbruksbygget i kommunen, Istindportalen, som mellom anna inneheld bibliotek, kino og idrettshall.

I Heggelia finn ein òg Svingen Pub kor mange hundre soldatar frå området ofte samlar seg.
Heggelia

**Heggelia** er eit stadnamn som finst fleire stader i Noreg: 

* Heggelia i Målselv kommune, Troms
* Heggelia i Ringerike kommune, Buskerud
* Heggelia i Oslomarka
Storlirennet

**Storlirennet** er eit 36 km langt skiløp som startar på 640 moh. i Storlien i Sverige, og endar på 410 moh. i *Grova* i Meråker. Løpet gjekk første gong i 1938. Arrangementet har gått i usamanhengande periodar. Sidan 2004 har det gått årleg med 700-900 deltakarar.

Rennet går i fristil, men første kilometrane går i klassisk.
Moen i Målselv

**Moen** er ein tettstad og administrasjonssenter i Målselv kommune i Troms. Staden har har . Høgtun vidaregåande skole, med studieretningar for estetiske fag, ligg i Moen, og her ligg òg hovudkontoret for avisa *[[Nye Troms]]*.

Tettstaden ligg langs nedre del av Målselva og er delt i to delar, Moen og Olsborg. Kommuneadministrasjonen held til på Moen, medan skular og det meste av forretningar ligg på Olsborg. Riksveg 854, som går mellom Målsnes og Rundhaug, går gjennom heile tettstaden, og vert kryssa av Europaveg 6 midt mellom Moen og Olsborg.
Ramsund

**Ramsund** er ein liten tettstad i Tjeldsund kommune, om lag 45 minuttar med bil frå Harstad. Sentrum består av eit lite senter med nærmatbutikk, kafeteria, pub, kino og bibliotek. Like ved ligg òg Ramsund orlogsstasjon. Ramsund har .

Ramsundet er namnet på sundet mellom fastlandet (i aust) og Tjeldøya (i vest). Tettstaden ligg på austsida av sundet. 

## Sjå òg
* Ramsund kapell
* Ramsund skule
* Ramsundbrua
Lindås

**Lindås** er ein tettstad i Alver kommune i Vestland. Den var tidlegare administstrasjonssenter i Lindås kommune i Hordaland fylke. Staden har . Langkyrkja i tre frå 1865, tidlegare katolsk steinkyrkje i nærleiken. Den no nedlagde sjukeheimen på Lindås, frå 1920-talet, var opphavleg eit sanatorium for tuberkulosepasientar, fram til midten av 1940-talet.

Den lokale lyrikaren Aslaug Låstad Lygre var frå denne bygda. Bygda har no bensinstasjon, idrettshall, grunnskule, bakeri, barnehage, kyrkje, hotell og kjøpesenter. 

## Sjå òg
* Lindås kyrkje
* Lindåsslusene
* DS «Lindaas»
Fonnfjellet

**Fonnfjellet** er eit 1100 m høgt fjell sørvest for sentrumsområdet i Meråker, og vest for sidedalen Torsbjørkdalen. Den avrunda toppen er lett å nå frå dei fleste kantar.
Andselv

**Andselv** er ein tettstad og handelssentrum i Målselv kommune i Troms. Staden som har 752 innbyggjarar (2008), er sentrum i området Bardufoss. På slutten av 1990-talet vart den tungt trafikkerte strekninga av Europaveg 6 gjennom Andselv lagt utanfor sentrum, der det i staden vart lagt til gågate.

På Andselv tar følgjande riksvegar av frå E 6: 
*Fylkesveg 86 mot Sørreisa, Finnsnes og Senja
*Riksveg 853 mot Bardufoss lufthamn
Fjelldal

**Fjelldal** er ei bygd i Tjeldsund kommune i Nordland. Fjelldal ligg på fastlandet, på austsida av Tjeldsundet. Den næraste byen er Harstad, som ligg om lag 45 kilometer unna. Frå Fjelldal tar det om lag eitt kvarter å køyre til Harstad/Narvik lufthamn, Evenes.

Fjelldal har barneskule (*Fjelldal skole*) og barnehage (*Kanutten barnehage*). Sentralt på Fjelldal ligg eit servicesenter med butikk, Hydranten Pub & Spiseri, frisør (Studio 2 AS) og helsesenter med legekontor. Like ved servicesenteret ligg Norges Brannskole. Det er òg ei småbåthamn på Fjelldal, der Fjelldal Båtforening held til.

I forhold til traseplanen for Nord-Noreg-banen skulle sidesporet til Harstad passere over ei jernbanebru frå Fjelldal til Sandtorg.
Kjøpsvik

**Kjøpsvik** (lulesamisk ) er ein tettstad i Narvik kommune. Han var administrasjonsstad i tidlegare Tysfjord kommune i Nordland fram til år 2020. Staden ligg på austsida av Tysfjorden. Kjøpsvik har .

Kjøpsvik har ferjesamband over Tysfjorden til Drag. Vegsambandet til E6 på Sætran i Ballangen vart opna i 1992.

Ei viktig bedrift i Kjøpsvik er Norcem sin sementfabrikk på staden. Sementproduksjonen starta i 1920 med råstoff frå eit stort kalksteinsfelt som strekkjer seg nordover frå Kjøpsvik. I dag er sementfabrikken den nest største arbeidsplassen i Tysfjord.

## Galleri

Kjøpsvik fergeleie.jpg|Ferjeleiet i Kjøpsvik 
Tysfjord IMG 4872 tysfjorden kjöpsvik.JPG|Flyfoto av Kjøpsvik og Tysfjorden vinterstid 
Kjøpsvik kirke 01.JPG|Kjøpsvik kyrkje 


## Kjelder
Oppeid

**Oppeid** (lulesamisk ) er ein tettstad og administrasjonssenter i Hamarøy kommune i Nordland. Her ligg Knut Hamsun videregående skole. Oppeid har .
Straumen i Sørfold

**Straumen** er ein tettstad og administrasjonssentrum i Sørfold kommune i Nordland. Staden ligg inst i fjorden Sørfolda. Straumen har .
Bjerkvik

**Bjerkvik** (nordsamisk ) er ein tettstad i Narvik kommune i Nordland fylke. Staden ligg inst i Herjangsfjorden, den inste delen av Ofotfjorden og har . I Bjerkvik møtest Europaveg 10 og Europaveg 6. 

## Sjå òg
* Bjerkvik kyrkje
* Tettstader i Nordland

## Kjelder
* SSB: «Tettsteder og sentrumssoner. 1. januar 2005. Nordland»
Bakening

**Bakening** eller **Bakenin** er ein vulkan sør på Kamtsjatkahalvøya i Russland. 

## Kjelder

* *Denne artikkelen bygger på «[[:en:Bakening|Bakening]]» frå , den 12. september 2008.* 
** * oppgav desse kjeldene:*
*
Barkhatnaja Sopka

**Barkhatnaja Sopka** er ein vulkan sør på Kamtsjatkahalvøya i Russland ved elva Paratunka. 

## Kjelder
*
Hemnesberget

**Hemnesberget** er ein tettstad i Hemnes kommune i Nordland fylke. Staden ligg ved Ranfjorden, ytst på Hemneshalvøya og har . Frå Hemnesberget går det ferje til Leirvika.

## Sjå òg
* Hemnes kyrkje
* Tettstader i Nordland

## Kjelder
* SSB: «Tettsteder og sentrumssoner. 1. januar 2005. Nordland»
Valnesfjord

**Valnesfjord** er ei bygd i Fauske kommune i Nordland. Bygda ligg rundt Valnesfjordvatnet, i dalen innanfor Valnesfjorden. Tettstaden Straumsnes er sentrum i bygda og har .

Straumsnes ligg sentralt i Salten, 11 km frå Fauske og 42 km frå Bodø og riksveg 80 går gjennom bygda. Jernbanen går òg her med stopp for lokaltog på Straumsnes. Haldeplassen vart opna i 2001.

På Straumsnes finst ein daglegvarebutikk med post i butikk, to frisørar, Valnesfjord Helse- og Sosialsenter med legetenester og bibliotek, solarium og ein kiosk med ølutsal og bensinpumpe. Kort veg frå sentrum ligg Valnesfjord Skole, Valnesfjord samfunnshus, barnehage, kunstgras-/idrettsbane og Valnesfjord kyrkje.

7 km lengre opp i bygda, i andre enden av Valnesfjordvatnet, ligg Kosmo. Her ligg den andre skolen i bygda, Kosmo Skole, med eit uteområde som blant anna har ein av kommunens beste skøytebaner om vinteren, samt ei mindre fotballbane og BMX-bane.

Valnesfjord er mest kjend for Valnesfjord Helsesportsenter. Senteret ligg øvst i bygda, ikkje langt frå grensa til Sjunkhatten nasjonalpark. Dei har spesialisert medisinsk rehabilitering og har 72 plassar og 105 tilsette. Kvart år er om lag 1100 brukarar, dei fleste frå Nord-Noreg, innom senteret.

I bygda, som har gjeve seg sjølv tilnamnet "Trivselsbygda", har det dei siste åra vore satsa sterkt på å utvikle Valnesfjord som eit attraktivt bustadsområdet. Eit aktivt nærmiljøutval står i spissen for dette, og blant anna gjennom prosjekt som Sjunkhatten folkehøgskole og Bolyst-prosjektet skal bygda verte meir interessant for dei som vil bu i landlege omgivnader, men i pendleavstand til by og jobb. Ein viktig del av dette er å etablere fleire bustadar, fordi Valnesfjord som ei av få bygder i Noreg opplever press på bustadmarknaden som følge av mangel på bustadar og tomter til sals. 

Det er stor kulturell og idrettsleg aktivitet i bygda. Valnesfjord Idrettslag er bygdas einaste idrettslag, men har høg aktivitet og 7 aktive idrettar. Blant aktive lag og foreiningar finst to korps (skolekorps og hornmusikk), eit kammerkor (Valnesfjord Spiskammerskor), skyttarlag og husflidslaug. Bygda har mange forsamlingshus, med og utan scene, og særleg samfunnshuset på Straumsnes og Utsikten kulturhus på Kosmo husar jamnt kulturelle arrangement. Alt frå konsertar med lokale ungdomsband til korpsmusikk eller teater.

Jazzmusikarane Atle Nymo og Frode Nymo voks opp her og Kriss Stemland, keyboardist i Hopalong Knut, Samvirkelaget og MetroGnoM har òg sitt opphav her. Det same gjeld illustratøren Gry Moursund. Også skirennaren, olympiameisteren Simon Slåttvik, var frå Valnesfjord, medan stortingspresident Jørgen Kosmo ætta frå bygda.

Bygda er eit populært turområde med mange turmulegheiter både om sommaren og vinteren. På kvar side av dalen er både turvennlege fjell på nokre hundre meter, og tindar på rundt 1000 moh, som i god vêr gjev utsikt over store delar av Salten. I dalen er det fine forhold for rolege turar i slakt terreng, og i området rundt Helsesportsenteret øvst i bygda vert det køyrd fleire mil med skiløyper om vinteren. Det finst også to lysløyper i bygda. Ei ved Helsesportsenteret og ei ved Straumsnes.
Lavadom

Ein **lavadom** eller ein **pluggdom** er i vulkanologi ein omtrentleg sirkelforma haug som kjem av felsisk lava som har rend sakte ut (vanlegvis rhyolitt eller dasitt) frå ein vulkan. Han kan òg ha oppstått over fleire utbrot med forskjellige typar magma. Den karakteristiske dom-forma kjem av det høge innhaldet av silika i magmaen, som gjer han ganske viskøs og tjukk. Viskositeten til lavaen hindrar han i å renne langt bort frå ventilen han kjem ut frå, slik at han raskt størknar og byggjer seg opp over til ei dom- eller kuppelliknande form. Domane kan verte fleire hundre meter høge og kan vekse sakte og jamn i månader eller år. Sidene av desse strukturane består av ustabile steinsmassar. Sidan gasstrykket inne i domen kan auke er det ein sjanse for at det kan oppstå meir eksplosive utbrot frå domen over tid. Når delar av lavadomen kollapsar medan han framleis inneheld smelta stein og gass kan han produsere pyroklastiske straumar, ein av dei mest dødelege vulkanske hendingane som kan oppstå. Andre farar assosiert med lavadomar er øydelegging av eigedommar, skogbrannar og laharar skapt av pyroklastiske straumar nær snø og is. Lavadomar er ein av dei vanlegaste strukturane til mange stratovulkanar verda over. 

I samband med lavadomutbrot får ein ofte grunn og langvarig seismisitet, som kjem av væsketrykket som oppstor i ventilen. Andre eigenskapar er den sfæriske forma, at dei oppstår over lang tid og brå og kraftige eksplosjonsarta utbrot. 
Kor raskt ein dom veks kan vere ein grov indikator på kor mykje magma som er til stades, men det er ikkje noko systematisk forhold mellom kor lang tid eit utbrot varer og om det vil utvikle seg til å verte eksplosivt.

Nokre av dei mest kjende aktive lavadomane i verda er Merapi sentralt på Java i Indonesia, Soufrière Hills på Montserrat og Mount St. Helens i Washington. Lassen Peak nord i California er ein av dei største lavadomane i verda og er den einaste vulkanen i Kaskadefjella i lag med Mount St. Helens som har hatt utbrot på 1900-talet. 

## Kjelder

* *Denne artikkelen bygger på «[[:en:|en:]]» frå ,  den 12. september 2008.* 
** * oppgav desse kjeldene: *
** Global Volcanism Program: Lavadomar 
** USGS: Lava dome 
 

## Bakgrunnsstoff
Vulkanen Belyj

**Belyj** (russisk Бе́лый, 'den kvite') er ein basaltisk skjoldvulkan sentralt på Kamtsjatka. Vulkanen ligg nord i Sredinnyjfjella.

## Kjelder
Silje

**Silja** og **Silja** er kvinnenamn som er kortformer av Cecilie/a. Dette namnet stammer frå det latinske *Caecilia*, hokjønnsforma av slektsnamnet Caecilius, som er danna av det latinske adjektivet *caecus*, 'blind'. Namna finst også med skrivemåtane Cilie og Cilia. Sissel er ei anna norsk kortform av Cecilie.

Silje har norsk namnedag den 22. november.

## Bruk
Namnet Silje kom i bruk i Noreg ved byrjinga av 1960-talet, og var særleg mykje brukt for nyfødde i perioden 1980–2000. 
Kvart år i tida 1980-1999 var Silje eitt av dei ti mest gjevne jentenamna, og i 1983-87 og 1991 var det det mest populære. Bruken har sidan gått ned. I 2008 var det 14&nbsp;928 norske kvinner som heitte Silje. 381 heitte Silja.

Namnet Silje er også noko brukt i Danmark.

## Kjende namneberarar

*Silje Nergaard (f. 1967), norsk songar
*Silje Stang (f. 1970), norsk programleiar
*Silje Schei Tveitdal (f. 1974), norsk miljøvernar
*Silje Jørgensen (f. 1975), norsk fotballspelar
*Silje Vige (f. 1977), norsk songar
*Silje Salomonsen (f. 1978), norsk skodespelar
*Silje Nes (f. 1980), norsk musikar

## Kjelder

**Denne artikkelen bygger på «[[:nb:Silje|Silje]]» frå ,  den 20. november 2008.*  
 

*SSB: 10 mest brukte navn 1880 - 2007
Bezymiannyj

**Bezymiannyj** (russisk Безымянный) er ein aktiv stratovulkan på Kamtsjatka i Russland. Namnet på vulkanen tyder «namnlaus».

Bezymiannyj ligg på søraustsida av den utdøydde vulkanen Kamen. Det største utbrotet i historisk tid skjedde i 1955-1956 då toppen av fjellet vart 200 meter lågare. Det omliggande landskapet vart endra av ein sidevegs eksplosjon som la området flatt med eit tjukt lag av oske og pyroklastiske stoff. 

Utbrotet i 1956 likna utbrotet til Mount St. Helens i USA i 1980. Under utbrotet i 1956 oppstod det eit ras med ein masse på 0,5 kubikkilometer. 

## Kjelder

* *Denne artikkelen bygger på «[[:en:Bezymianny|Bezymianny]]» frå ,  den 12. september 2008.* 
** * oppgav desse kjeldene:* 
* 


## Bakgrunnsstoff
* Webkamera frå Bezymiannyj 
* Vulkanar på Kamtsjatka
* Google Maps
Bliznets

**Bliznets** (russisk Близнец) er ein stratovulkan sentralt på Kamtsjatka. Vulkan ligg sentralt til på ryggen av Sredinnyjfjella sørvest for vulkanen Kebenej.

## Kjelder

* *Denne artikkelen bygger på «[[:en:|en:]]» frå , den 12. september 2008.* 
*** oppgav desse kjeldene:*
Bogatyrryggen

**Bogatyrryggen** er ein vulkanrygg sentralt på øya Iturup i Kurilane i Russland. Den høgaste toppen på ryggen er **Stokap** som òg er det høgaste punktet på øya med ei høgd på 1634 meter over havet.

## Kjelder

* *Denne artikkelen bygger på «[[:en:Bogatyr Ridge|Bogatyr Ridge]]» frå , den 12. september 2008.* 
** * oppgav desse kjeldene:*
*
Bolsjoj Semiatsjik

**Bolsjoj Semiatsjik** er ein vulkan aust på Kamtsjatkahalvøya i Russland. Han består av fleire stratovulkanar og lavadomar.

## Kjelder

* *Denne artikkelen bygger på «[[:en:Bolshoi Semiachik|Bolshoi Semiachik]]» frå , den 12. september 2008.* 
** * oppgav desse kjeldene:*
***
Bolsjoj-Kekuknajskij

**Bolsjoj-Kekuknajskij** eller **Bolsjaja-Kekuknajskij** er ein vulkan sentralt på Kamtsjatkahalvøya i Russland. Han består av to skjoldvulkanar - Bolsjoj (1301&nbsp;moh) og Kekuknajskij (1401&nbsp;moh). Lavastraumane og sinderkjeglene deira har demd opp dalen som går gjennom fjellet og danna innsjøane Bolsjoje Goltsovoje og Maloje Goltsovoje. Det siste utbrotet skjedde ved Kekukkrateret for om lag 7200&nbsp;år sidan. 

## Kjelder

* *Denne artikkelen bygger på «[[:en:Bolshoi-Kekuknaysky|Bolshoi-Kekuknaysky]]» frå , den 12. september 2008.* 
** * oppgav desse kjeldene:*

*** 
*** Vulkanisme nord på Kamtsjatka , av Maria M. Pevzner
Besjtau

**Besjtau** (russisk Бештау, frå tyrkisk *besh*, 'fem' og *tau*, 'fjell') er ein isolert vulkan med fem domar nær Pjatigorsk i Nord-Kaukasus. Det er 1402 meter over havet og fjellsidene er kledd med ask, eik, agnbøk og bøk, men toppen av fjellet er trelaus.

## Kjelder

* *Denne artikkelen bygger på «[[:en:Beshtau|Beshtau]]» frå , den 12. september 2008.*
Tsjerpukgruppa

**Tsjerpukgruppa** er ein vulkan sentralt på Kamtsjatkahalvøya i Russland. Ho består av ei gruppe av hovudsakleg sovande sinderkjegler.

## Kjelder

* *Denne artikkelen bygger på «[[:en:Cherpuk Group|Cherpuk Group]]» frå , den 12. september 2008.* 
** * oppgav desse kjeldene:*
***
Glomfjord

**Glomfjord** er ein tettstad i Meløy kommune i Nordland fylke. Staden ligg på nordsida lengst inne i Glomfjorden og har . 

Fylkesveg 17 (Kystriksvegen) går gjennom staden.

## Sjå òg
* Tettstader i Nordland

## Kjelder
* SSB: «Tettsteder og sentrumssoner. 1. januar 2005. Nordland»
Softrock

**Softrock** (stundom òg kalla *light rock* eller *easy rock*) er ein musikksjanger der ein nyttar teknikkar frå rock and roll til å lage mjukare og meir lyttarvennleg musikk, ofte for arbeid eller bilkøyring. Softrock vert ofte sunge i høgare tonehøgd enn rock og tekstane fokuserer ofte på generelle tema som kjærleik, kvardagsliv og forhold. Det vert ofte nytta mykje piano, synthesizer og stundom saksofon i sjangern. Enkelte gonger vert det nytta elektrisk, akustisk eller 12-strengsgitar.

## Historie
Softrock oppstod som ein musikksjanger tidleg i 1970-åra, både som ein reaksjon på at det hadde oppstått tyngre musikk (hardrock og heavy metal) som dominerte rock på denne tida, samt ei avspegling av endringar hos den oppveksande generasjonen tidleg på 70-talet. Det som skil softrock på 1970-talet frå liknande musikk på 1960-talet, som i mangel på eit betre uttrykk berre vart kalla «pop», vart at popmusikken på 1960-talet eksisterte for dei som rett og slett ikkje likte rock. I 1960-åra var popartistar ofte vokalistar frå tida før rocken på 1960-talet oppstod. Softrock utvikla seg derimot ut frå rock og kan reknast som ein rockesjanger. 

Softrock vart særs populær seinare på tiåret. I 1977 spelte enkelte radiostasjonar berre softrock. Rundt denne tida hadde bandet Chicago, som tidlegare hadde vore eit jazz-rock-band, byrja å spele softrock og fekk stor kommersiell suksess. Det britisk-amerikanske bandet Fleetwood Mac oppnådde størst suksess etter at dei tilpassa seg denne sjangeren. Albumet deira *[[Rumours]]* er eit av dei bestseljande platene gjennom tidene. Sjølv Led Zeppelin, som av enkelte vert rekna for å vere sjølve faneberarane for hardrock, var innom sjangeren med songar som «All My Love» frå 1979. Andre populære band innan softrock var the Carpenters og Bread.

I 1980-åra hadde musikksmaken endra seg og radioformata tilpassa seg dette. Denne sjangeren utvikla seg etter kvart til det som vart kalla «adult contemporary», ein popsjanger som viser mindre spor av rock enn softrock gjorde. 

## Sjå òg
* Adult contemporary
* Stadionrock
* Yacht-rock
* Powerballade

## Kjelder

* *Denne artikkelen bygger på «[[:en:Soft rock|Soft rock]]» frå , den 12. september 2008.*
Nils Johan Ringdal

**Nils Johan Ringdal** () var ein norsk historikar og forfattar. Han tok latin-gresk artium ved Oslo katedralskole i 1970 og studerte ved Universitet i Tübingen og seinare ved Universitetet i Oslo, der han fullførte historie hovudfag i 1979. I Noreg er han mest kjend for bøker om norsk kulturhistorie og Noreg under krigen. Mange av bøkene hans, som til dømes *Nationaltheatrets historie 1899-1999* har skapt debatt. 

Ringdal døydde 11. september 2008 på Bali i Indonesia.

## Bibliografi
* *Statsoppfatningen hos Jens Arup Seip* (1981)
* *Frontlinjer i historiefaget* (med Birgitta Oden) (1983)
* *Moss bys historie 1700-1880* (1989)
* *Moss bys historie 1880-1990* (1994)
* *By, bok og borger. Deichmanske bibliotek 1785-1985* (1985)
* *Mellom barken og veden. Politiet under okkupasjonen* (1987)
* *Ordenes pris. Den norske Forfatterforening 1893-1993 1995 Kardinaler og Kremmere. Den norske Forleggerforenings historie* (1993)
* *Gal mann til rett tid. NS-minister Sverre Riisnæs* (1989)
* *Lystens død? Bekjennelser fra en mann av gay-generasjonen* (1991)
* *Norsk krigsleksikon* (med Guri Hjeltnes, Hans Fredrik Dahl, Berit Nøkleby og Øystein Sørensen) (1995)
* *Verdens vanskeligste yrke. De prostituertes verdenshistorie* (1997)
* *Nationaltheatrets historie 1899-1999* (2000)
* *Norske ikoner* (2001)
* *Georg Valentin von Munthe af Morgenstiernes forunderlige liv og reiser* (2008)

## Kjelder
* Nils Johan Ringdal er død  - Kjendis.no
* www.nilsjohanringdal.com 
* Nils Johan Ringdal i NRK Forfattar
Steinrøys

Ei **steinrøys** eller ei **ur** er ein oppkasta eller nedrasa dunge med stein, vanlegvis grove og kanta. Ein finn ofte ei steinrøys i ei skåning eller li i landskapet etter utrasing frå fjellsider. Skråningen er avgjort ved rasvinkleen til den materialen som fell ned. Dei minste steinane samlar seg gjerne øvst, medan dei større rullar lenger nedover. Føre eit skar vil det danna seg ein vifteforma avleiring eller taluskjegle. 

Ei liknande avsetning kan òg blir danna ved frostsprengning på flatare område i fjellet, som då dannar blokkmark.

Ein type menneskeskapte steinrøyser er rydningsrøysene. 

## Sjå òg
* Røys

## Kjelder

* *Denne artikkelen bygger på «[[:nb:Steinrøys|Steinrøys]]» frå ,  den 12. september 2008.*  
*Ur: geologi. (15. februar 2009). I Store norske leksikon. Henta 21. november 2013 frå http://snl.no/ur%2Fgeologi.
Halsa i Meløy

**Halsa** er ei bygd i Meløy kommune i Nordland fylke. Staden ligg innom Esøya i Skardsfjorden. På Halsa ligg Halsa kyrkje frå 1960, og Halsa Frikirke som høyrer under Meløy Søndre Frikirke. På Halsa ligg barneskulen Halsa skole, men etter 7. klasse må elevane reisa til Enga Skole på Engavågen for å gå på ungdomsskule.

Halsa har fleire bedrifter, m.a. Halsa Bygg, Solhaug Entreprenør og Meløy Notbøteri.

## Kjelder
* Nettstaden til Meløy kommune
Sigargalaksen

**Sigargalaksen** (katalogisert **M82** og **NGC 3034**) er ein galakse med kraftig stjernedanning. Han ligg rundt 12 millionar lysår unna jorda i stjernebiletet Den store bjørnen. I galaksen sitt sentrum blir stjerner danna ti gonger fortare enn i heile Mjølkevegen.

## Bakgrunnsstoff

* Hubble-biletet med full oppløysning

## Kjelder
Hasle

**Hasle** kan vise til 
* Hasle i Oslo, eit strøk i Oslo
* Hasle i Sarpsborg, ein tettstad i Sarpsborg kommune.
Møvik

**Møvik** er ein tettstad i Moss kommune i Østfold fylke (tidlegare Rygge kommune i Østfold). Han har  og ligg på nordsida av Kurefjorden, like aust for Larkollen. 

## Kjelder
Hølen

**Hølen** er ein tettstad i Vestby kommune i Akershus. Han har  og ligg like aust for Son i nærleiken av E6. Hølen vart skild frå Son i 1848 og oppretta som eigen bykommune med 199 innbyggjarar. Hølen var den minste byen i landet fram til han vart innlemma i Vestby kommune i 1943.
Siggerud

**Siggerud** er ein tettstad i Nordre Follo kommune i Viken. Han har  og ligg like aust for Kolbotn og Oppegård. 

Staden låg i Ski kommune i Akershus fylke fram til 2020.

Toppalpinisten Lasse Kjus voks opp på Siggerud.
Kråkstad

**Kråkstad** er ein tettstad i Nordre Follo kommune i Akershus. Han har  og ligg søraust for sjølve Ski. 

Kråkstad var tidlegare ein sjølvstendig kommune oppretta i samband med innføringa av Formannskapslovene i 1837. I 1930 vart kommunen delt ved at Ski kommune vart oppretta. I 1964 blei Kråkstad og Ski slått saman att, no med kommunenamnet Ski.

Hans Hanssen Grimelund, Sven Martin Nøkleby, Arne Fjellbu, Tom Levorstad og Ina Kringlebotn var alle saman frå Kråkstad. 

## Kjelder
Togrenda

**Togrenda** er ein tettbygd stad i Ås kommune i Akershus fylke. Han ligg heilt inst i Bunnefjorden, på austsida. Frå 1. januar 2016 er Togrenda ein del av tettstaden Ski i Akershus.

Namnet på staden vart vedtatt av kommunen i 2002, og forslaget To-grenda vart avslått. 

## Kjelder
Mari Moen Holsve

**Mari Moen Holsve** () er ein norsk forfattar. 

Ho har gjeve ut bøkene *Skjelka-Agenten* (Gyldendal, 2006) og *Rasp* (Gyldendal, 2008). Båe bøkene er fantasyromanar for ungdom. For *Rasp* vart Holsve nominert til Uprisen 2009. I 2011 vann ho ARKs barnebokpris for *Halvgudene*.

Holsve var hausten 2008 fagdommar i *Kvitt eller dobbelt* på NRK. Temaet var C.S. Lewis' bøker om *[[Narnia]]*.

## Utgjevingar
* *Skjelka-Agenten* (Gyldendal, 2006)
* *Rasp* (Gyldendal, 2008)

## Bakgrunnsstoff
* Norsk forfattersentrum
* Utgjevingar ab Mari Moen Holsve i BIBSYS Ask
Sun Records

**Sun Records** var eit plateselskap i Memphis, Tennessee i USA, som vart oppretta 27. mars 1952. Det vart grunnlagd av Sam Phillips og vart kjend for å gje kjend artistar som Elvis Presley, Carl Perkins, Roy Orbison og Johnny Cash deira første platekontraktar og starte karrieren deira. Før desse dukka opp hadde Sun Records houvdsakleg vore kjend for å spele inn afroamerikanske artistar sidan Phillips likte godt rhythm and blues og ønskte å spele inn svart musikk for eit kvitt publikum. Det var plateprodusent og lydteknikar Jack Clement som oppdaga og spelte inn Jerry Lee Lewis, medan eigaren Sam Phillips var på reise til Florida. Den opphavlege logoen til Sun Records vart teikna av John Gale Parker, Jr. frå Memphis, ein tidlegare klassekamerat av Phillips. 

Musikken frå mange av platene spelt inn på Sun Records var med på å danne grunnlaget for popmusikk og rock and roll, samt påverke mange yngre musikarar som The Beatles. 

I 1969 kjøpte produsenten Shelby Singleton frå Mercury Records opp Sun Records frå Phillips. Singleton slo saman selskapet sitt til Sun International Corporation, som gav ut fleire av dei tidlege artistane på Sun ut på nytt tidleg i 1970-åra. Selskapet eksisterer framleis i dag som Sun Entertainment Corporation. 

## Sjå òg
* Sam Phillips
* Sun Studio

## Kjelder

* *Denne artikkelen bygger på «[[:en:Sun Records|Sun Records]]» frå , den 13. september 2008.* 

## Bakgrunnsstoff
* Sun Records si offisielle side
* Sun Studio si offisielle side
* Sun Records på myspace.com
STS-123

**STS-123** er namnet på ei romferd til den internasjonale romstasjonen.
STS-123 leverte den første modulen av det japanske laboratoriet Kibō, og den kanadiske toarma roboten SPDM til romstasjonen. Oppdraget var den tiande siste romferjeferda til den internasjonale romstasjonen, før romferjeprogrammet vart lagt ned i 2010.

Ferda varte i 15 dagar, 18 timar og 12 minuttar, og er såleis den lengste romferda med romferjene til no.

## Mannskap
* Dominic Gorie (4) - Kommandør - 
* Gregory H. Johnson (1) - Pilot - 
* Richard M. Linnehan (4) - Ferdspesialist - 
* Robert Behnken (1) - Ferdspesialist - 
* Michael J. Foreman (1) - Ferdspesialist - 
* Takao Doi (2) - Ferdspesialist - 

### Med opp til ISS
* Garrett E. Reisman (1) - Ingeniør - 

### Med ned fra ISS
* Léopold Eyharts (2) - Ingeniør - 

Tala i parentes viser talet på romferder den eiskilde har vore med på, inkludert denne romferda.
Japanese Experiment Module

**Japanese Experiment Module** (JEM, japansk ***Kibō*** きぼう, 'Håp') er det japanske bidraget til den internasjonale romstasjonen. 
Dette er den største enkeltmodulen på romstasjonen.
Dei første to delane vart skotne opp med romferjeferdene STS-123 og STS-124 i 2008. 
Den tredje og siste delen vart send opp med STS-127 i 2009.

## Kjelder

## Bakgrunnsstoff

*Japanese Experiment Module (KIBO) at JAXA.jp
Tangene på Bømlo

**Tangene** er eit småbruk på Moster i Bømlo kommune. Bruket ligg sør for Rubbestadneset og nord av Folderøyhamn. Er i dag i eie som fritidseiendom.
Fredrikstad/Sarpsborg

**Fredrikstad-Sarpsborg** er ein tettstad som består av byane Fredrikstad og Sarpsborg i Østfold fylke. Ut i frå definisjonen til Statistisk Sentralbyrå for ein tettstad, utgjer desse to eit samanhengande bustadområde med . Nesten 60&nbsp;000 av desse bur i Fredrikstad kommune, medan litt over 40&nbsp;000 bur i Sarpsborg kommune. Arealmessig utgjer òg Fredrikstad den største delen med 36,5 km², medan Sarpsborg utgjer er om lag 29 km², og samla sett 65,33 km². 

Avstanden i luftlinje mellom sentruma i dei to byane er om lag 12 km. 

## Kjelder
Kjeldekode

Ein **kjeldekode** er eit sett med instruksjonar skrive av menneske i eit programmeringsspråk for å manipulere data.
Fossholtinden

**Fossholtinden** (1200 moh.) i Ørsta på Sunnmøre markerer vestenden på ei tagget egg som går ut frå Åvasstinden. Egga er 5 m høgare (ca. 1205 moh.) litt lengre aust, men Fossholtinden er det frittliggande utsiktspunktet.

Fossholtinden er lett å nå langs den slakke fjellryggen i nordvest, enten ein startar frå Vartdal eller Nordre Vartdal.

## Kjelder
Perfluorkarbon

**Perfluorkarbon** (PFK), eller berre **fluorkarbon**, er organiske sambindingar med formelen CF som inneheld utelukkande karbon og fluor.

Utsleppet av PFK er i Noreg totalt dominert av utslepp frå aluminiumsproduksjon. I 2000 tilsvarte utsleppa 0,9 millionar tonn CO<sub>2</sub>-ekvivalentar. 96 prosent av utsleppet er perfluormetan (CF4 ) og 4 prosent perfluoretan (C2F6). Utsleppa av perfluorkarbon er blitt kraftig redusert dei siste 10 åra som følgje av endringar i produksjonsprosessen (blant anna pga. redusert blussfrekvens). 

Vedtak om avgift for utslepp av hydrofluorkarbon og perfluorkarbon gjeld følgjande perfluorkarbon: 

* Perfluormetan (CF4)
* Perfluoretan (C2F6)
* Perfluorpropan (C3F8)
* Perfluorbutan (C4F10)
* Perfluorcyklobutan (c-C4F8)
* Perfluorpentan (C5F12)
* Perfluorheksan (C6F14)

## Referansar:
Hallvard Holmen

**Hallvard Holmen** () er ein norsk skodespelar fødd i Mosjøen. Han har mellom anna spela i filmen *Fritt Vilt* (2006) og i NRK-serien *[[Himmelblå]]* (2008).

Holmen er gift med skodespelaren Iren Reppen.
Tsjikuratsjki

**Tsjikuratsjki** er den høgaste vulkanen på øya Paramusjir nord i Kurilane i Russland. Han er ein relativt liten vulkan som ligg oppå restane av ein høg vulkan frå pleistocen. Oksidert andesittisk oske dekkjer den øvre delen av den yngre kjegla og gjev fjellet ein raud farge. Lava straumar frå Tsjikuratsjki har nådd havet og danna nes på nordvestkysten. Vulkanen er 1816 meter over havet. 

## Kjelder

* *Denne artikkelen bygger på «[[:en:Chikurachki|Chikurachki]]» frå , den 15. september 2008.* 
** * oppgav desse kjeldene:*
*
Tsjirip

**Tsjirip** er ein vulkan som ligg sentralt på øya Iturup i Kurilane i Russland. Han ligg på Tsjiriphalvøya og består av to doble stratovulkanar, Tsjirip og og Bogdan Khmelnitskij.

## Kjelder

* *Denne artikkelen bygger på «[[:en:Chirip|Chirip]]» frå , den 15. september 2008.* 
** * oppgav desse kjeldene:*
***
Tsjyornyvulkanen

**Tsjyorny** er ein stratovulkan som ligg sentralt på Kamtsjatka i Russland.

## Kjelder

* *Denne artikkelen bygger på «[[:en:Chyorny Volcano|Chyorny Volcano]]» frå , den 15. september 2008.* 
*** oppgav desse kjeldene:*
Agnes Carlsson

**Agnes Emilia Carlsson** () er ein svensk popsongar fødd i Vänersborg i Sverige. Ho er kjend under artistnamnet **Agnes**. Ho blei kjend gjennom deltakinga si i Idol 2005, som ho vann. 
Etter sigeren gav ho ut debutsingelen «Right Here, Right Now», som nådde fyrsteplassen på singellista i Sverige. 

## Diskografi
* *Agnes* (2005)
* *Stronger* (2006)
* *Dance! Love! Pop!* (2008)
* *Veritas* (2012)
Leningrad Rok-Klub

**Leningrad Rok-Klub** (russisk Ленинградский рок-клуб) vart skipa i 1981 som den fyrste lovlege rockeklubben i Sovjetunionen. Lokalet, som låg i ein bakgard inn frå Rubinsteingata 13, er rekna som fødestaden for russisk rock. Kjende russiske grupper som Akvarium, Kino, Alisa, DDT, Zoopark og Strannyje Igry spelte her. 

Klubben vart nedlagd tidleg på 90-talet, då den russiske økonomien var i krise.
Dikij Greben

**Dikij Greben** (russisk Дикий гребень) er ein vulkan som ligg sør på Kamtsjatkahalvøya i Russland. Kalderaen Kurilesjøen ligg like aust for vulkanen.

## Kjelder

* *Denne artikkelen bygger på «[[:en:Diky Greben|Diky Greben]]» frå , den 15. september 2008.* 
** * oppgav desse kjeldene:*
***
Låvepanel

**Låvepanel** eller **enkel bordkleding** er trepanel sett kant i kant på spikerslag. Når borda tørkar, vil dei krympe, slik at det vert ei reve mellom borda. Enkel bordkleding høver derfor i låvar, vedskjul, torvskjåar, naust og i andre hus der det bør vere litt lufting. Paneltypen vert òg bruka for bordkleding ein ikkje skal overflatebehandle, og som difor må ha god lufting – t.d. kleding med ubehandla ospepanel. 

Til enkel bordkleding har ein tradisjonelt nytta bord som er ein eller sju åttandedels tomme tjukke og fire til seks tommar breie. I dag vert det oftast bruka justert last, 19 eller 23 mm tjukk og 95 til 120 mm brei.

Enkel bordkleding vert sett opp med margsida ut. 

## Kjelder:
* Tore Drange, Hans Olaf Aanensen og Jon Brænne: Gamle trehus Universitetsforlaget ISBN 82-00-21389-7
* Om lauvtrepanel
Lektpanel

**Lektpanel** er bordkleding der revene mellom borda er dekte med ei lekt. 

På store hus frå andre halvdelen av 1700-talet og 1800-talet, og endå meir på villaer bygde i sveitserstil, er det vanleg med breie bord sette kant i kant, og med ei smal profilert lekt (lock-list) over skøyten langsetter borda. Lekta kan vere frå 1 ½ til 2 ½ tomme brei og gjerne tommen tjukk. 

På småhus har det vore vanleg å sette opp enkel bordkleding av 4–5 toms bord. På desse husa har ein brukt1 ½ til 2 tommar breie lekter til å tette reven mellom borda. 

## Kjelder

* Tore Drange, Hans Olaf Aanensen og Jon Brænne: Gamle trehus Universitetsforlaget ISBN 82-00-21389-7
Tømmermannspanel

**Tømmermannspanel** er ei ståande bordkleding med over- og underliggar. Tømmermannspanel er den mest utbreidde utvendige paneltypen på trehus i Noreg. 

Breidda på overliggarane varierer frå fem til åtte tommar, på småhus er det bruka bord ned til fire tommars breidd. Tjukna var frå gammalt vanlegvis 1 ”, sjeldnare 5/4 ”, etter 1900 ofte 7/8 ”. 

Tømmermannspanel vart vanleg ved kleding av lafta tømmerhus frå 1600-talet . På store hus vart panelet bruka fram til omkring 1800, på småhus til omkring 1870. På denne tida vart overliggaren gjerne pynta med profilering. Tidleg på 1900-talet kom paneltypen attende, og etter andre verdskrigen har han, no utan profilering, vorte svært vanleg på alle slags trehus. Med dagens mål vert han sett opp med minst 19 mm tjukke bord og mellom 125 og 200 mm breie overliggarar. Underliggarane kan vere ned til 67 mm breie. Overlappinga bør vere 20-30 mm.

Tømmermannskledingen vert sett opp med margsida ut. Det er spesielt viktig at overliggaren har margsida ut, sidan borda når dei tørkar vil krumme seg som om årringane forsøkjer å rette seg ut. Er bordet lagt feil veg, vil det bli ei glipe mellom overliggaren og underliggaren. Avstanden frå ytterkanten av ein overliggar til ytterkanten av neste overliggar kallar vi panelmodul. Sidan vi kan variere overlappinga, vert panelmodulen fleksibel, og før ein startar legginga, kan ein rekne ut ein høveleg panelmodul for ytterveggen ein vil bordkle. Så spikrar ein opp underborda med den avstanden ein har rekna ut, før ein spikrar påborda utanpå desse. 

## Kjelder:
* Tore Drange, Hans Olaf Aanensen og Jon Brænne: Gamle trehus Universitetsforlaget ISBN 82-00-21389-7
Dykh-Tau

**Dykh-Tau** eller **Dykhtau** (russisk Дыхтау) er eit  høgt fjell i Kabardino-Balkaria i Russland, om lag 5 km nord for grensa til Georgia. Fjellet er det nest høgaste i Kaukasus (etter Elbrus), og om ein reknar Kaukasus nord for hovudkammen til Europa, det nest høgaste fjellet i Europa. 

## Tilkomst
Dykh-Tau er lettast å nå frå nord (Russland). Ein kan kome til kandsbyen Bezingi frå Naltsjik i Kabardino-Balkaria med offentleg transport. Fjelleiren ved Bezingi ligg 2180 moh. Frå her tar det vidare to dagar for å nå basen. Frå her tar det vidare to dagar å nå basen for å klatre opp fjellet.

## Klatreruter
Dette er ein av dei store toppane i Kaukasus og ligg ved den store Bezingiveggen Bezingibreen. Den første klatringa vart gjort i 1888 av Albert Mummery og Zarfluh. Ruta deira opp sørvestryggen vert ikkje lenger nytta som normalruta, som no er nordryggen.

## Kjelder

* *Denne artikkelen bygger på «[[:en:Dykh-Tau|Dykh-Tau]]» frå , den 15. september 2008.* 
*** oppgav desse kjeldene:*


## Bakgrunnsstoff
* PeakBagger.com: Gora Dykh-Tau
* summitpost.org: Dykhtau
Bølgjeblekk

**Bølgeblekk** er valsa jernplater med langsgåande bølgjemønster eller trapesforma profil. Platene er påført eit tynt lag med sink ved hjelp av elektrolyse eller varmgalvanisering.

Bølgjeblikk vart oppfunne i Tyskland i 1840-åra. Det vart importert til Noreg frå slutten av 1800-talet. Bølgjeforma aukar bøyemotstanden vesentleg og gjer platene høvelege til taktekking og veggkleding på lette skjelettkonstruksjonar. Platene veg lite, dei er vasstette, rustbestandige, forholdsvis lette å skjere til og lette å transportere. 
Bølgjelengda har variert, men er vanlegvis rundt 3" eller 7,5 cm. Skruar eller spiker for feste til berekonstruksjonen vert plasserte på ein bølgjetopp for å hindre vatn i å trengje inn. Platene er vanlegvis 0,5 til 0,6 mm tjukke.
Ebeko

**Ebeko** (russisk Эбеко) er ein særs aktiv sommavulkan heilt nord på øya Paramusjir i Kurilane i Russland. Han er ein av dei mest aktive vulkanane på Kurilane.

## Kjelder

* *Denne artikkelen bygger på «[[:en:Ebeko|Ebeko]]» frå , den 15. september 2008.* 
** * oppgav desse kjeldene:*
*
Sommavulkan

Ein **sommavulkan** (stundom berre kalla **somma**) er ein vulkansk kaldera som delvis er fylt att av ei ny sentral vulkankjegle. Namnet kjem frå Monte Somma, ein stratovulkan sør i Italia som kjegla på Vesuv har vokse fram i.

Fleire av dei mest kjende sommavulkanane ligg i Kamtsjatka og på Kurilane i Russland. 

Døme på sommavulkanar: 

* Aira kaldera (Kyūshū i Japan)
* Ebeko (Paramusjir på Kurilane i Russland)
* Kolokolgruppa: Kolokol, Berg, Borzov, Trezubetz (Urup på Kurilane i Russland)
* Medvezjia (Iturup på Kurilane i Russland)
* Milne (Simusjir, Kurilane i Russland)
* Teide (Tenerife på Kanariøyane i Spania)
* Tiatia (Kunasjir på Kurilane i Russland)
* Urataman (Simusjir på Kurilane i Russland)
* Vesuv (Italia)
* Zaretsjny (Kamtsjatka i Russland)

## Kjelder

* *Denne artikkelen bygger på «[[:en:Somma volcano|Somma volcano]]» frå , den 15. september 2008.* 
** * oppgav desse kjeldene:*
* Vulkanar i verda på Smithsonian Institution Global Volcanism Program
Elovskij

**Elovsky** er ein skjoldvulkan sentralt på Kamtsjatka. Vulkanen består av fleire overlappande små basaltiske skjoldvulkanar. Elovsky ligg aust for ryggen av Sredinnyjfjella.

## Kjelder

* *Denne artikkelen bygger på «[[:en:Elovsky|Elovsky]]» frå , den 15. september 2008.* 
*** oppgav desse kjeldene:*
Eggella

**Eggella** er ein skjoldvulkan sentralt på Kamtsjatka i Russland. Vulkanen ligg på vestsida og sør i Sredinnyjfjella.

## Kjelder

* *Denne artikkelen bygger på «[[:en:Eggella|Eggella]]» frå , den 15. september 2008.* 
*** oppgav desse kjeldene:*
Vestlandspanel

**Vestlandspanel**, eller **liggjande supanel**, er ei gammal form for liggjande bordkleding, kjend heilt frå mellomalderen, tradisjonelt utført med telja (tilhogde) furubord.

Ordet supanel kjem frå norrønt *sýja* – ’sy’; jernnaglane som festar panelet vert kalla ’saum’. Panelet vart eit kjennemerke for byggjeskikken på Vestlandet. Panelet vart festa til ei 2”-3” tjukk utlekting, slik at det vart svært god lufting bak panelet; slik vart det høveleg i eit fuktig og verhardt klima.

Vestlandspanel bør om mogleg setjast med margsida ut, på god utlekting, minst 1 tomme. Dei nedste borda, som er mest utsette for regn og vass-sprut, bør vere av god kvalitet, det vil seie tettvaksne bord med mykje kjerneved. Øvst på veggen bør det vere utlufting for luftrommet bak kledinga.
## Kjelder
* Tore Drange, Hans Olaf Aanensen og Jon Brænne: Gamle trehus Universitetsforlaget ISBN 82-00-21389-7